

 R E P U B L I K A H R V A T S K A

KRAPINSKO – ZAGORSKA ŽUPANIJA

 OPĆINA MIHOVLJAN

 Općinsko vijeće

KLASA: 940-01/24-01/02

URBROJ: 2140-23-2-24-3

Mihovljan, 26. 11. 2024.

Na temelju članka 391. Zakona o vlasništvu i drugim stvarnim pravima ( „Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15, i 94/17) članka 7. Procedure upravljanja i raspolaganja nekretninama u vlasništvu Općine Mihovljan (KLASA: 406-09/19-01/01, URBROJ: 2211/07-19-01) od 01. 10. 2019. godine i članka 39. Statuta Općine Mihovljan („Službeni glasnik Krapinsko-zagorske županije“ broj 05/13, 11/18, 08/20 i 08/21) Općinsko vijeće Općine Mihovljan na svojoj 27. sjednici održanoj dana 26. studenog 2024. godine, donijelo je

**ODLUKU**

 o raspisivanju javnog natječaja za prodaju nekretnina u vlasništvu Općine Mihovljan

**I.**

Raspisuje se javni natječaj za prodaju nekretnina u suvlasništvu Općine Mihovljan upisanih u zemljišnim knjigama Općinskog suda u Zlataru, Zemljišnoknjižni odjel Zlatar, k.o.336076 Mihovljan, koje je Općina Mihovljan stekla temeljem rješenja o nasljeđivanju izdanog od strane Javnog bilježnika Đurđice Pozaić iz Zlatara, Zagrebačka 15a, Posl. Broj: O-1534/21-16, UPP/OS-141/2021-16 od 08. studenog 2021. godine iza pok. Kovačić Štefice, OIB: 80656293008 iz Mihovljana, Mihovljana 221 i to kao suvlasništvo u 1275/69120 dijela u:

- čkbr. 171/10k.o. Mihovljan, šuma husta gornja u martinjakovom jarku u površini od 1484 čhv; upisana u z.k.ul. broj 622

- čkbr. 182/1 k.o. Mihovljan, kuća br.162 dvor i zgrada u jarku u površini od 133 čhv; upisana u z.k.ul. broj 622

- čkbr. 182/2 k.o. Mihovljan, vrt i zgrada u jarku u površini od 150 čhv; upisana u z.k.ul. broj 622 .

Općina Mihovljan izradila je procjenu vrijednosti nekretnina. Prema Procijeni vrijednosti nekretnina od rujna 2024. godine izrađenoj od strane Stalnog sudskog vještaka za graditeljstvo i procjenu nekretnina Krešimir Završki, ing.građ. iz Zaboka, Stjepana Radića 1 početni iznos kupoprodajne cijene za nekretnine iz stavka 1. ove Odluke iznosi kako slijedi:

- za čkbr.171/10, k.o. Mihovljan iznos od 3.202,20 eura;

- za čkbr. 182/1, k.o. Mihovljan, iznos od 1.434,00 eura;

- za čkbr. 182/2, k.o. Mihovljan , iznos od 1.078,00 eura

Odnosno za sve tri nekretnine 5.714,20 eura.

Kupac nekretnine, osim kupoprodajne cijene, snosi trošak procjene tržišne vrijednosti nekretnina po ovlaštenom sudskom vještaku, u iznosu od 838,50 eura.

Nekretnine se prodaju kao cjelina, te se ponuda za svaku pojedinu česticu neće uzeti u razmatranje.

Nekretnine se kupuju prema sistemu „viđeno-kupljeno“ što isključuje sve naknadne prigovore.

Predmetne nekretnine nalaze se u građevinskom području.

II.

Ponuditelji koji sudjeluju u natječaju dužni su položiti jamčevinu za učešće u natječaju koja iznosi 10% od početnog iznosa kupoprodajne cijene i uplaćuje se u korist proračuna Općine Mihovljan na žiro račun, te se prilaže uz ponudu u zatvorenoj omotnici.

Ponuditeljima čije ponude nisu prihvaćene jamčevina se vraća u roku od 8 dana od dana okončanja postupka natječaja bez prava na obračun kamata.

Ponuditelj čija je ponuda prihvaćena kao najpovoljnija jamčevina se zadržava i uračunava u kupoprodajnu cijenu.

Ponuditelj čija ponuda bude izabrana kao najpovoljnija i naknadno odustane od zaključivanja ugovora, nema pravo na povrat jamčevine.

III.

Najpovoljnijim ponuditeljem smatra se ponuditelj koji ponudi najvišu cijenu iznad početne, uz uvjet da ispunjava i sve uvjete navedene u natječaju, koji je sastavni dio i ove Odluke.

IV.

Rok za podnošenje pisanih ponuda je 15 dana od dana objave javnog natječaja na službenoj web stranici i oglasnoj ploči Općine Mihovljan

V.

Rok za sklapanje kupoprodajnog ugovora s odabranim ponuditeljem je 15 dana od dana donošenja Odluke o izboru najpovoljnijeg ponuditelja, u protivnom se smatra da je ponuditelj odustao od sklapanja ugovora

VI.

Kupac je dužan ugovorenu kupoprodajnu cijenu platiti u roku od 8 dana od dana sklapanja ugovora.

VII.

Javni natječaj iz točke 1. ove Odluke objavljuje se na oglasnoj ploči i web stranici Općine, a obavijest o raspisivanju natječaja u tisku.

VIII.

U slučaju da nakon provedenog postupka javnog natječaja nije pristigla nijedna ponuda ili se ne odabere niti jedan ponuditelj, ovlašćuje se općinski načelnik da pod jednakim uvjetima ponovi javni natječaj

IX.

Za provedbu postupka javnog natječaja iz točke 1. ove Odluke osniva se i imenuje Povjerenstvo u sastavu: Vladimir Risek - predsjednik , Ana Spevec - član , Ljubica Risek - član.

X.

Zadaća Povjerenstva iz točke 9. ove Odluke je da u skladu s objavljenim natječajem prikupi pristigle ponude na natječaj, otvori ponude i utvrdi njihovu pravovremenost i potpunost, utvrdi najpovoljnijeg ponuditelja i o tome sastavi izvještaj kojeg dostavlja Općinskom vijeću na donošenje odgovarajuće odluke

XI.

Javno otvaranje ponuda obaviti će se u prostorijama Općine Mihovljan u roku od 8 dana od isteka roka za podnošenje ponuda o čemu se stavlja obavijest na web stranicu i na oglasnoj ploči Općine.

O rezultatima provedenog javnog natječaja ponuditelji će biti obavješteni u roku od 8 dana od dana donošenja Odluke.

XII.

Javnim natječajem utvrđena je dokumentacija koja se obavezno dostavlja uz ponudu.

XIII.

Zadržava se pravo da se ne odabere niti jedan ponuditelj, u tom slučaju se natječaj poništava.

XIV.

Za provedbu ove odluke zadužuje se Općinski načelnik i Jedinstveni upravni odjel Općine Mihovljan

XV.

Ova Odluka stupa na snagu danom donošenja, a ista će se objaviti u „Službenom glasniku Krapinsko-zagorske županije“.

 Predsjednik Općinskog vijeća

 mr. Silvestar Vučković, dr.vet.med.

DOSTAVITI:

1. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina ( za objavu)
2. Oglasna ploča i WEB stranica općine Mihovljan,
3. Općinskom načelniku Općine Mihovljan,
4. Jedinstvenom upravnom odjelu, ovdje,